open-index/open-wikipedia-markdown huggingface dataset:
წყალტუბოსწყალი

**წყალტუბოსწყალი** — მდინარე საქართველოში, წყალტუბოს მუნიციპალიტეტში. სოფელ მაღლაკთან მარცხენა მხრიდან ერთვის მდინარე გუბისწყალს. სათავე აქვს ქალაქ წყალტუბოს ტერიტორიაზე, ზღვის დონიდან 100 მეტრ სიმაღლეზე. სიგრძე 23 კილომეტრი. საზრდოობს წვიმის, თოვლის და მიწისქვეშა წყლით. საშუალო წლიური ხარჯი შესართავთან 1,5 მ³/წმ.

მდინარეში ბინადრობს სხვადასხვა სახეობის თევზი: ქაშაპი, შამაია, კოლხური წვერა, კოლხური ტობი (Chondrostoma colchicum), ღორჯო (Gobius cephalarges), ფარგა (Lucioperca lucioperca) და სხვა.

## სქოლიო
კატეგორია:გუბისწყლის შენაკადები
კატეგორია:იმერეთის მხარის მდინარეები
კატეგორია:წყალტუბოს მუნიციპალიტეტი
ცაუჩაბი

მინი|290პქ|სესრიემის კანიონი, ცაუჩაბის დამშრალი კალაპოტი
მინი|290პქ|წვიმების შემდეგ ცაუჩაბის მიერ წარმოქმნილი ტბა, სოსუსვლეის მლაშობი
**ცაუჩაბი** — სეზონური ნაკადული ნამიბიაში, ნაუკლუფტის მთების სამხრეთ ნაწილში. სიგრძე დაახლოებით 100 კილომეტრია და განსაკუთრებით ცნობილია მონაკვეთით, რომელშიც ის სესრიემის კანიონში გაედინება. 

იქიდან გამომდინარე, რომ ნამიბის უდაბნოში მდებარეობს, ცაუჩაბში წყალი უიშვიათესად გაედინება, როდესაც ნაუკლუფტის მთებში წვიმა მოდის. ამ წვიმების დროს, ცაუჩაბი სწრაფი, ძლიერი მდინარე ხდება, რაც მხოლოდ რამდენიმე საათს გრძელდება.

პერიოდული წვიმების შედეგად, გასული ორი მილიონი წლის მანძილზე, მდინარემ სესრიემის კანიონი ამოჰკვეთა. ამ კანიონის სიგრძე ერთი კილომეტრის, სიღრმე კი 30 მეტრი და შედგება დანალექი ქანებისგან. კანიონს გადაღმა, ჩაუცაბი ბრტყელი და ფართო ხდება; შემოსაზღვრულია მდინარისპირა ტყით და მიემართება სოსუსვლეის მლაშობი ნიადაგებისაკენ.

## იხილეთ აგრეთვე
*ნამიბიის მდინარეების სია

## რესურსები ინტერნეტში
* ცაუჩაბი და სოსუსვლეის მლაშობი NASA-ს დედამიწის ობსერვატორიის საიტი.

კატეგორია:ნამიბიის მდინარეები
ალათაური ჯიში

**ალათაური ჯიში** — მსხვილი რქოსანი საქონლისა, სარძეო-სახორცე მიმართულების ჯიში. გამოყვანილია ყირგიზეთსა და ყაზახეთში ადგილობრივი საქონლის შეჯვარებით შვიცურ და კოსტრომულ საქონელთან. ჯიში დამტკიცებულია 1950 წელს. აქვს მაგარი კონსტიტუცია და მკვრივი სხეული. ცოცხალი მასაა: კუროსი — 700-800 კგ, ფურისა — 500-550 კგ. იწველის — 4000-5000 კგ (სარეკორდო მონაწველი — 10222 კგ). რძის საშუალო ცხიმიანობაა 3,8-3,9%. ალათაური ჯიში შეგუეულია მაღალმთიანეთის პირობებს. გავრცელებულია ყირგიზეთში, ყაზახეთში და ზოგიერთი სხვა რესპუბლიკის მთიან რაიონებში.

## ლიტერატურა 
კატეგორია:მსხვილი რქოსანი საქონლის ჯიშები
აზერბაიჯანული მთის მერინოსი

**აზერბაიჯანული მთის მერინოსი** — წმინდამატყლიანი ცხვრის ჯიში. გამოყვანილია აზერბაიჯანის სსრ-ის გაბედაისა და შამქორის რაიონების კოლმეურნეობებში ადგილობრივი უხეშმატყლიანი ბოზახის ცხვრის შეჯვარებით ჯერ მერინოსულ, შემდეგ კი კავკასიურ და ასკანიური ჯიშის ერკემალთან. ჯიში დამტკიცებულია 1947 წელს. აზერბაიჯანული მთის მერინოსი მაგარი კონსტიტუციისაა, დაავადებათა მიმართ გამძლეა, კარგად არის შეგუებული მთის საძოვრულ პირობებს და იტანს შორეულ გადარეკვას. ცოცხალი მასა ერკემლისა — 80-90 კგ (უდიდესი 120 კგ), ნერბისა — 45-55 კგ (უდიდესი 80 კგ). მატყლის ნაპარსი — ერკემლისა 8-10 კგ, ნერბისა 4,5-5 კგ; სუფთა მატყლის გამოსავალი 45%-მდე, საკამვოლეა (64-70-ე ხარისხისა); სიგრძით 7-12 სმ.

## ლიტერატურა 
კატეგორია:ცხვრის ჯიშები
აბერდინულ-ანგუსური ჯიში

**აბერდინულ-ანგუსური ჯიში** — მსხვილი რქოსანი პირუტყვის სახორცე ჯიში. გამოყვანილია XVIII საუკუნის ბოლოს აბერდინისა და ანგუსის საგრაფოებში (შოტლანდია) ადგილობრივი შავიდოლა საქონლის სრულყოფის გზით. აქვს კარგად გამოხატული სახორცე ფორმა — მოკლეფეხებიანი მომრგვალო ტანი. ფერად შავია. კუროს ცოცხალი მასაა 700-750 კგ (უდიდესისა 950), ფურისა — 500 კგ (უდიდესისა 600). ადრეულაა, კარგად სუქდება, აქვს საუცხოო ხორცი, ნაკლავის გამოსავალია 60%. იწველის 2000 კგ-მდე რძეს. გავრცელებულია ინგლისში, აშშ-ში, კანადაში, ახალ ზელანდიასა და არგენტინაში. ყოფილ სსრკ-ში პირველად 1932 წელს შეიყვანეს. იყენებენ ყალმახურ საქონელთან, აგრეთვე სარძეო და სარძეო-სახორცე ჯიშებთან სამრეწველო შეჯვარებისთვის.

## ლიტერატურა 
კატეგორია:მსხვილი რქოსანი საქონლის ჯიშები
Ultramega OK

***Ultramega OK*** — ამერიკული როკ-ჯგუფ Soundgarden-ის სადებიუტო სტუდიური ალბომი, გამოცემული 1988 წლის 31 ოქტომბერს, ლეიბლზე SST Records. EP-ების, *Screaming Life*-ის (1987) და *Fopp*-ის (1988) ლეიბლ Sub Pop-ზე გამოცემის შემდეგ, ჯგუფმა კონტრაქტი SST-სთან, დამოუკიდებელ ლეიბლთან გააფორმა.

ჩანაწერში მძიმე მეტალის, ფსიქოდელიური როკის და ჰარდკორ-პანკის ელემენტების თავმოყრილი. ჯგუფმა ალბომის მხარდასაჭერად გამართა მასშტაბური ტურნე აშშ-ში და პირველი საერთაშორისო ტურნე. 1990 წელს დისკი იყო გრემის ჯილდოს ნომინანტი მეტალის საუკეთესო შესრულებისთვის.

## სიმღერების სია
მხოლოდ კასეტაზე ჩაწერილია მეოცე ჩანაწერი „13 Minutes of Silence Remix“, ორიგინალურ გამოცემაში „One Minute of Silence“-ის მსგავსად.

## სქოლიო
კატეგორია:1988 წლის სადებიუტო ალბომები
კატეგორია:Soundgarden-ის ალბომები
კატეგორია:SST Records-ის ალბომები
კატეგორია:ალბომები კრის კორნელის პროდიუსერობით
კატეგორია:ალბომები მეტ კამერონის პროდიუსერობით
ლულოვანი ძვლები

**ლულოვანი ძვლები**, *გრძელი ძვლები* — ცილინდრული ან სამკუთხა ფორმის ძვლები, რომელთა სიგრძე აღემატება სიგანეს. ლულოვანი ძვლები ფორმირდებიან უპირატესად სხეულის (დაიფიზი) დაგრძელების ხარჯზე, ხოლო ბოლოში გააჩნიათ ეპიფიზები, დაფარული სახსრის ხრტილოვანი გარსით. ეპიფიზსა და დიაფიზს შორის განლაგებულია მეტაფიზები, ზრდასრულ ასაკამდე წარმოდგენილი როგორც ხრტილოვანი ეპიფაზური ფირფიტები.

გრძელ ლულოვან ძვლებს მიეკუთვნებიან: ბარძაყის, დიდი წვივის და მცირე წვივის ძვლები, ასევე მხრის, იდაყვის და სხივის ძვლები; მოკლე ლულოვანი ძვლებს კი —  ტერფისა და მტევნის ძვლები. ადამიანის ქვედა კიდეურების გრძელი ძვლები შეადგენს ადამიანის სიმაღლის დაახლოებით ნახევარს.

 File:Long bones - animation.gif|ლულოვანი ძვლები (წითლად)
 File:Structure of a Long Bone.png|ლულოვანი ძვლის სტრუქტურა
 File:Blausen 0229 ClassificationofBones.png|ძვლების კლასიფიკაცია
 File:Blausen 0401 Femur DistributionofForces.png|

## ლიტერატურა
* Сапин М. Р., Брыксина З. Г. — «Анатомия человека». Просвещение, 1995 ISBN 5-09-004385-X

## რესურსები ინტერნეტში
* Stedman’s Online Medical Dictionary, 27th Edition
* Anatomy of long bone
ბაშკირეთის სახელმწიფო პედაგოგიური უნივერსიტეტი

**მ. აკმულის სახელობის ბაშკირეთის სახელმწიფო პედაგოგიური უნივერსიტეტი** (; ) — უმაღლესი პედაგოგიური სასწავლებელი. მდებარეობს უფაში, ბაშკირეთი, რუსეთი. ამჟამად ბაშკირეთის სახელმწიფო პედაგოგიური უნივერსიტეტის დაქვემდებარებაშია 5 ინსტიტუტი, 7 ფაკულტეტი და 43 კათედრა. 

თავისი არსებობის მანძილზე მან გამოუშვა 40 000 კურსდამთავრებული. შედის რუსეთის ფედერაციის 20 საუკეთესო პედაგოგიურ უნივერსიტეტს შორის.

უნივერსიტეტი უშვებს გაზეთ „აუდიტორიას“ და „ბაშკირეთის პედაგოგიურ ჟურნალს“.

## ისტორია 
მიფთაჰედინ აკმულის სახელობის ბაშკირეთის სახელმწიფო პედაგოგიური უნივერსიტეტი დაარსდა 1967 წლის 9 იანვარს უფაში, როგორც ინსტიტუტი. პირველი სამასწავლებლო ინსტიტუტი რესპუბლიკაში დაარსდა 1909 წელს. 1919 წელს იგი გარდაიქმნა სახალხო განათლების ინსტიტუტად, რომლის შემადგენლობაშიც ოთხი ფაკულტეტი შედიოდა. ეს ფაკულტეტები იყო: სოციალურ-ისტორიული, ბიოლოგია-გეოგრაფიული, ფიზიკა-მათემატიკური და ლიტერატურა-ენათმეცნიერების ფაკულტეტები.  აღნიშნული საგანმანათლებლო დაწესებულება ამზადებს სკოლისა და ტექნიკუმის მასწავლებლებს. 

1923 წლიდან ინსტიტუტის სახელწოდებაში დაემატა სიტყვა „პრაქტიკული“ და დამატებით დაიწყო სოფლის მეურნეობის სპეციალისტების გამოშვებაც. 1929 წელს მის ბაზაზე შეიქმნა ტიმირიაზევის სახელობის ბაშკირეთის სახელმწიფო პედაგოგიური ინსტიტუტი, რომელიც 1957 წელს გადაკეთდა ბაშკირეთის სახელმწიფო უნივერსიტეტად. თუმცა კვალიფიციური პედაგოგების მომზადების მოთხოვნილება დიდი იყო. ამ პერიოდისათვის პედაგოგთა მხოლოდ მესამედს ჰქონდა უმაღლესი პედაგოგიური განათლება. ახლად შექმნილმა ბაშკირეთის სახელმწიფო პედაგოგიურმა ინსტიტუტმა ამ საქმეს კარგად გაართვა თავი.

უკვე 1976 წელს მას მიანიჭეს  უმაღლესი საგანმანათლებლო სასწავლებლის პირველი კატეგორია. 2000 წელს ბაშკირეთის სახელმწიფო პედაგოგიური ინსტიტუტი გადაკეთდა ბაშკირეთის სახელმწიფო პედაგოგიურ უნივერსიტეტად, ხოლო 2006 წლიდან მას მიენიჭა მ. აკმულის  სახელი.

## სტრუქტურა 
* სამხატვრო გრაფიკული ფაკულტეტი
* ფსიქოლოგიის ფაკულტეტი
* ფიზიკა-მათემატიკის ფაკულტეტი 
* ისტორიისა და სამართლის ინსტიტუტი
* ფოლოლოგიური და კულტურათაშორისი კომუნიკაციის ინსტიტუტი 
* საბუნებისმეტყველო-გეოგრაფიული ფაკულტეტი
* ფიზიკური კულტურის ფაკულტეტი
* ბაშკირული ფილოლოგიის ფაკულტეტი
* სოციალურ-ჰუმანიტარული ფაკულტეტი
* პროფესიონალური განათლებისა და საინფორმაციო ტექნოლოგიების ინსტიტუტი 
* პედაგოგიკის ინსტიტუტი
* კვალიფიკაციის ამაღლებისა და პროფესიონალური გადამზადების ინსტიტუტი 
* მ. აკმულის სახელობის კოლეჯი

## რესურსები ინტერნეტში
* მ. აკმულის სახელობის ბაშკირეთის სახელმწიფო პედაგოგიური უნივერსიტეტი
* Статья об университете в электронной версии Башкирской энциклопедии

## სქოლიო 
კატეგორია:რუსეთის უნივერსიტეტები
კატეგორია:უნივერსიტეტები ანბანის მიხედვით
Badmotorfinger

***Badmotorfinger*** — ამერიკული როკ-ჯგუფ Soundgarden-ის მესამე სტუდიური ალბომი, გამოცემული 1991 წლის 8 ოქტომბერს, ლეიბლზე  A&M. *Louder Than Love*-ის მხარდამჭერი ტურნეს შემდეგ ჯგუფმა ახალი ალბომის ჩაწერა ბასისტ ბენ შეფერდის თანაშემწეობით დაიწყო. მუსიკაში კვლავ შენარჩუნდა მძიმე მეტალის ჟღერადობა, თუმცა, წინა ალბომებთან შედარებით, მეტი ყურადღება დაეთმო სიმღერების კომპოზიციურ მხარეს.

სიეტლური გრანჟის სცენაზე მეტი ფოკუსით, *Badmotorfinger*-მა მეტი მსმენელი მიიზიდა. რადიოეთერსა და MTV-ზე მოხვდა სინგლები „Outshined“ და „Rusty Cage“. *Billboard* 200-ში ჯგუფის სხვა ალბომებთან შედარებით *Badmotorfinger* იმ დროისთვის ყველა მაღალ პოზიციას იკავებდა. ჩრდილოეთ ამერიკასა და ევროპაში გაიმართა კოლექტივის საკონცერტო ტურნეც. ამასთან, Soundgarden Guns N' Roses-ის Use Your Illusion Tour-ის ფარგლებშიც კონცერტებს ხსნიდა. 1992 წელს *Badmotorfinger* ნომინირებული იყო გრემის ჯილდოზე საუკეთესო მეტალ შესრულების კატეგორიაში. RIAA-მ მას ორმაგი პლატინის სტატუსი მიანიჭა. 2010 წლის ოქტომბრისთვის აშშ-ში გაიყიდა ჩანაწერის 1.5 მილიონი ასლი.

## სიმღერების სია
ყველა სიმღერის ავტორი - კრის კორნელი, გარდა მითითებულისა.

## ჩარტები
### ალბომი
### სინგლები
## სერტიფიცირებები
## სქოლიო
კატეგორია:1991 წლის ალბომები
კატეგორია:Soundgarden-ის ალბომები
კატეგორია:A&M Records-ის ალბომები
კატეგორია:ალბომები კრის კორნელის პროდიუსერობით
კატეგორია:ალბომები მეტ კამერონის პროდიუსერობით
ხეტაფე (საფეხბურთო კლუბი)

**„ხეტაფე“** () — ესპანური საფეხბურთო კლუბი, ამავე სახელწოდების ქალაქიდან. ასპარეზობს ესპანეთის სეგუნდა დივიზიონში. საშინაო მატჩებს ატარებს სტადიონ კოლისეუმ ალფონსო პერესზე, რომელიც 1998 წელს აშენდა და 18 000 მაყურებელს იტევს.

კლუბი დაარსდა 1946 წლის 24 თებერვალს, განახლდა 1983 წლის 8 ივლისს. პრიმერა დივიზიონში პირველად აღზევდა 2004-05 წლების სეზონში და გაატარა მიჯრით 12 სეზონი, 2015-16 წლების გათამაშებაში დაიკავა მე-19 ადგილი და დაქვეითდა მე-2 დივიზიონში.

„ხეტაფეს“ მთავარი მეტოქე არის „ლეგანესი“, რომელიც ტერიტორიულად ახლოს არის დაბანაკებული, ასევე კლუბს ამხანაგური მეტოქეობა აკავშირებს მადრიდულ კლუბებთა, „რეალსა“ და „ატლეტიკოსთან“. 

## რესურსები ინტერნეტში 
* 
* 
* კლუბის პროფილი Soccerway-ზე 
* კლუბის პროფილი Transfermarket-ზე  

კატეგორია:ესპანეთის საფეხბურთო კლუბები
კატეგორია:ხეტაფე (საფეხბურთო კლუბი)
ნაუკლუფტის მთები

**ნაუკლუფტის მთები** () — ქედი ცენტრალურ ნამიბიაში. სამხრეთ ნაწილი მიეკუთვნება ნამიბ-ნაუკლუფტის ეროვნული პარკის უკიდურეს აღმოსავლეთ ნაწილს. ჩრდილოეთ ნაწილში ძირითადად წარმოდგენილია კერძო ფერმერული მეურნეობები. მთები განთქმულია ველური ბუნებით — გავრცელებულია მთის ზებრა და ლეოპარდი. მთებში ბევრია პატარა ნაკადული და ჩანჩქერი.

## გეოლოგია
ნაუკლუფტის მთები შარიაჟული კომპლექსია, — ქანების ბლოკის კეკური, რომელიც სამხრეთ-აღმოსავლეთითაა გადაადგილებული ბაზალტზე შეცოცების გზით. ქედის პირველი გეოლოგიური რუკა შეადგინეს 1930-იან წლებში გერმანელმა გეოლოგებმა ჰენო მარტინმა და ჰერმან კორნმა. ქანები ჩანერგილი ნატანებითაა წარმოდგენილი და შედგება დოლომიტებისგან, კვარციტისგან და თიხაფიქლისგან, რომლებიც დაილექა დამარული ოროგენის შიდა რაიონებში ზღვის წყალმარჩხ გარემოში 700-500 მილიონი წლის წინ.

ქედზე წარიმართა მრავალი კვლევა, რათა გარკვეულიყო ერთ-ერთი მექანიკური პარადოქსი: ქანების რა მოცულობას შეუძლია გადაადგილება ნელი შეცოცების გზით. მთავარი, საძირკვლის შეცოცება, რომელიც ქედს აყალიბებს, შეიცავს უჩვეულო პოლიმინერალურ მარცვლოვან ქანებს, რაც ზოგიერთი მკვლევრის აზრით, აორთქლების გზითაა წარმოქმნილი, ქანების ზოგიერთი ნაწილი კი მიწისძვრებისას გადაადგილების შედეგად. მკვლევართა დიდი ნაწილი თანხმდება, რომ ამ მარცვლოვანი ფენის საპოხის ეფექტი შეცოცების პროცესს მნიშვნელოვნად დაეხმარა.

## სქოლიო
კატეგორია:ნამიბიის ქედები
Louder Than Love

***Louder Than Love*** — ამერიკული როკ-ჯგუფ Soundgarden-ის მეორე სტუდიური ალბომი, გამოცემული 1989 წლის 5 სექტემბერს, ლეიბლზე  A&M. ალბომის  *Ultramega OK* (1988) მხარდამჭერი ტურნეს შემდეგ Soundgarden-მა გააფორმა კონტრაქტი აღნიშნულ ლეიბლთან. ახალი სიმღერები გამოირჩევა მძიმე მეტალის და გრანჟის ჟღერადობით, თუმცა მათი ნაწილი აგრეთვე შეიცავს არატიპიურ რიტმებს და ტემპებს.

ტექსტების გამო, ალბომის გამოცემებზე განთავსდა სტიკერი Parental Advisory. *Louder Than Love* იყო ჯგუფის პირველი ალბომი, რომელიც *Billboard* 200-ში მოხვდა. მის გამოცემას მოჰყვა ტურნე ჩრდილოეთ ამერიკასა და ევროპაში. ჰირო იამამოტომ Soundgarden ამ ალბომის ჩაწერის შემდეგ დატოვა.

## სიმღერების სია
არსებობს ალბომის იშვიათი, სპეციალური გამოცემები, რომლებსაც ახლავს EP *Loudest Love*. *Rolling Stone*-თან საუბარში კორნელი ამბობდა, რომ ალბომი სრულყოფილი ხდებოდა აღნიშნული EP-ის თავად ალბომის 12 სიმღერასთან დამატებით. მისი თქმით, დაგეგმილი იყო ყველა ჩანაწერის ალბომის ახალ გამოცემაში შეტანა.

## სქოლიო
კატეგორია:1989 წლის ალბომები
კატეგორია:Soundgarden-ის ალბომები
კატეგორია:A&M Records-ის ალბომები
კატეგორია:ალბომები კრის კორნელის პროდიუსერობით
კატეგორია:ალბომები მეტ კამერონის პროდიუსერობით
კერაკის ალყა

**კერაკის ალყა** — სამხედრო კონფლიქტი აიუბიდებსა და იერუსალიმის სამეფოს შორის. გაიმართა 1183 წელს. სალადინი თავს დაესხა ჯვაროსნულ ციხე-სიმაგრეს, მაგრამ ქრისტიანებმა შეძლეს მისი მოგერიება.

## წინაპირობა 
კერაკი იყო ტრანსიორდანიის ლორდის — რენო დე შატიიონის სამფლობელო. იგი მდებარეობდა ამანიდან 124 კმ-ის მოშორებით. ციხე-სიმაგრე ააშენა პაიენ დე მილმა — მონრეალის ლორდმა 1142 წელს. რენოს მმართველობისას მოქმედებდა სამშვიდობო შეთანხმებები ქრისტიანულ და მუსლიმურ სახელმწიფოებს შორის „წმინდა მიწაზე“, მაგრამ მისი ქმედებები უბიძგებდა მუსლიმებს ომისაკენ. უკანასკნელი წვეთი იყო 1183 წლის რენოს ლაშქრობა წითელი ზღვის მიმდებარე ტერიტორიებზე, რომლის დროსაც მან აიღო ქალაქი აკაბა, რათა იგი დასაყრდენ პუნქტად გამოეყენებინა მუსლიმთა უწმინდეს ქალაქზე — მექაზე თავდასასხმელად. სალადინმა, მუსლიმური ძალების მეთაურმა ვერ შეძლო ამის მოთმენა და გაემართა რენოს ციხე-სიმაგრისაკენ.

## ალყა და დამხმარე ძალები 
მუსლიმები უკვერამდენიმე წელი იყო ცდილობდნენ კერაკის ხელში ჩაგდებას, მაგრამ ამჯერად მათ მოახერხეს ჯვაროსანთა ციხეზე მძლავრი შეტევა. ცხრა კატაპულტი ანგრევდა ქალაქის კედლებსა და მოსახლეთა სახლებს.

კედლებს შიგნით მიმდინარეობდა სამეფო ქორწილი, ონფრუა IV ტორონელსა (რენოს გერი და მემკვიდრე) და ისაბელას შორის (ბალდუინ IV-ის ნახევარდა). საქორწინო ცერემონიების გაგრძელებასთან ერთადნ სალადინმა ბრძანება გასცა, რომ არ ესროლათ ლოდები ცერემონიის გამართვის ადგილის მიმართულებით, არამედ სხვა ადგილებისაკენ. შიკრიკებმა მოახერხეს ქალაქიდან გაქცევა და ბალდუინისთვის ყველაფრის შეტყობინება.

ბალდუინი დაუყოვნებლივ გაემართა დამხმარე ძალებით კერაკისაკენ. მას თან ახლდა რეგენტი რაიმონ III. მიუხედავად იმისა, რომ ახალგაზრდა მეფე ბავშვობიდანვე იტანჯებოდა ავადმყოფობით, მან გადაწყვიტა პირადად ეხელმძღვანელა არმიისათვით. იგი საკაცით მიიყვანეს კერაკამდე. ბალდუინის ჩასვლისას სალადინი ჯერ კიდევ საფორტიფიკაციო ნაგებობების წინააღმდეგ იბრძოდა. სალადინი მიხვდა, რომ კერაკის კედლებსა და სამეფო არმიას შორის ბრძოლაში განადგურდებოდა და ალყა მოხსნა.

## შედეგები 
1184 წელს სალადინი კვლავ მიადგა კერაკს, მაგრამ ბრძოლა იგივე შედეგით დამთავრდა. კერაკი კვლავ რჩებოდა ჯვაროსანთა დასაყრდენ პუნქტად უკიდურეს აღმოსავლეთით 1188 წლამდე, სანამ იგი მუსლიმთა კონტრო ქვეშ არ აღმოჩნდა. კერაკის ალყის შემდეგ ჯვაროსნებს კვლავ მოუწიათ სხვა ალყების მოგერიება, ერთ-ერთი ასეთი იყო იერუსალიმზე შეტევა და მისი დაცემა 1187 წელს.

## ლიტერატურა 
* Reston, James, Jr. Warriors of God. New York: Anchor Books, 2001. ISBN 0-385-49562-5
* Smail, R. C. Crusading Warfare, 1097—1193. New York: Barnes & Noble Books, (1956) 1995. ISBN 1-56619-769-4

## სქოლიო
კატეგორია:მეორე ჯვაროსნული ლაშქრობის შემდგომი პერიოდი
კატეგორია:XII საუკუნის ბრძოლები
კატეგორია:1183 წლის ბრძოლები
ბირინჯი-არაბჯაბირლი

** ბირინჯი-არაბჯაბირლი** () — სოფელი აზერბაიჯანში,  გოქჩაის რაიონში.

## რესურსები ინტერნეტში
* 
 
 

კატეგორია:გოქჩაის რაიონის სოფლები
Genius

**Genius** — პერსონალური კომპიუტერების პერიფერიული მოწყობილობების მწარმოებელი კომპანია, რომელიც 1983 წელს შეიქმნა, ტაივანში. Genius არის ტაივანური კორპორაცია KYE Systems Corp.-ის სავაჭრო ნიშანი. შტაბ-ბინა მდებარეობს ტაიპეიში, ტაივანი. მას აქვს ოფიციალური წარმომადგენლობები აშშ-ში, დიდ ბრიტანეთში, გერმანიასა და ჩინეთში           (ჰონგ-კონგი). 

კომპანია უშვებს გრაფიკულ პლანშეტებს, სათამაშო კონტროლერებს, მაუსებს, ყურსასმენებს, აკუსტიკურ სისტემებსა და ვებკამერებს

2007 წლის მონაცემებით ჰყავდა 5 ათასი თანამშრომელი, ხოლო ამავე წელს კომპანიის შემოსავალმა 440 მილიონი აშშ დოლარი შეადგინა. 

## რესურსები ინტერნეტში
* ოფიციალური საიტი 
* ოფიციალური საიტი

კატეგორია:1983 წელს დაარსებული კომპანიები
კატეგორია:ტაივანის კომპანიები
კატეგორია:ტაივანის ელექტრონული კომპანიები
სამიუელ უმტიტი

**სამიუელ უმტიტი** (; დ. 14 ნოემბერი, 1993, იაუნდე, კამერუნი) — ფრანგი ფეხბურთელი. საფეხბურთო კლუბ „ლეჩეს“ (იჯარით ბარსელონადან), ცენტრალური მცველი. 2018 წლის მსოფლიო ჩემპიონი და 2016 წლის ევროპის ვიცე-ჩემპიონი საფრანგეთის ეროვნული ნაკრების შემადგენლობაში.

## კარიერა
პროფესიონალური კარიერა დაიწყო საფეხბურთო კლუბ „ლიონში“, 2012 წელს. კლუბში ყოფნისას ჩაატარა 170 თამაში და გაიტანა 3 გოლი. 2016 წელს უმტიტი 25 მილიონი ევროს სანაცვლოდ „ბარსელონამ“ შეიძინა.

## მიღწევები
### საკლუბო
 **ოლიმპიკ ლიონი**: (2)
* **საფრანგეთის თასი**: 2011–12
* **საფრანგეთის სუპერთასი**: 2012

 **ბარსელონა**: (7)
* **ლა ლიგა** (2): 2017–18, 2018–19
* **ესპანეთის თასი** (3): 2016–17, 2017–18, 2020–21
* **ესპანეთის სუპერთასი** (2): 2016, 2018

### სანაკრებო
 **საფრანგეთი**: 
* **მსოფლიო საფეხბურთო ჩემპიონატი**: 2018

## რესურსები ინტერნეტში 
* პროფილი ბარსელონას ოფიციალურ საიტზე 
* პროფილი Transfermarkt-ზე 
* პროფილი Soccerway-ზე

## სქოლიო
კატეგორია:დაბადებული 14 ნოემბერი
კატეგორია:დაბადებული 1993
კატეგორია:ფრანგი ფეხბურთელები
კატეგორია:კამერუნელი ფეხბურთელები
კატეგორია:მსოფლიო ჩემპიონები ფეხბურთში
კატეგორია:ლიონის ოლიმპიკის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ბარსელონის ფეხბურთელები
კატეგორია:სერია A-ს ფეხბურთელები
კატეგორია:ლეჩეს ფეხბურთელები
კატეგორია:საფრანგეთის ნაკრების ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:ლიგა 1-ის ფეხბურთელები
კატეგორია:საპატიო ლეგიონის ორდენის კავალრები
კატეგორია:ცოცხალი ადამიანები
ბიღირი (გოქჩაი)

** ბიღირი** () — სოფელი აზერბაიჯანში,  გოქჩაის რაიონში.  მოსახლეობის რაოდენობა   —      5 724 კაცი.

## რესურსები ინტერნეტში
* 
 
 

კატეგორია:გოქჩაის რაიონის სოფლები
Neva Left

***Neva Left*** — ამერიკელი რეპერ სნუპ დოგის მეთხუთმეტე სტუდიური ალბომი. იგი გამოვიდა 2017 წლი 19 მაისს, ლეიბლებზე Doggystyle Records და Empire. დისკის ჩაწერაში მონაწილეობდა რამდენიმე მიწვეული რეპერიც, მათ შორის — Redman,
Method Man და B-Real, ისევე, როგორც სხვები.

## შექმნა
ალბომის გამოცემის თარიღები და გარეკანი ცნობილი გახდა 2017 წლის 24 აპრილს. გარეკანი არის მინიშნება სნუპიდ *Doggystyle*-ის პერიოდზე და იყენებს რეპერის 1992 წლის ფოტოს, გადაღებულს კალიფორნიის შოსე 187-ზე.

## პრომოკამპანია
ალბომის პირველი სინგლი, „Mount Kushmore“, Redman-ის, Method Man-ის და B-Real-ის მონაწილეობით, გამოვიდა 2017 წლის 25 აპრილს. აგრეთვე ხელმისაწვდომი გახდა ალბომის წინასწარი შეკვეთა.

## კომერციული წარმატება
აშშ-ში გამოსვლისთანავე *Neva Left* მოხვდა  *Billboard* 200-ის 54-ე პოზიციაზე და პირველ კვირაში გაიყიდა 11 000 ასლის ოდენობით. იგი კვირის ყველაზე გაყიდვადი ალბომების სიაში #13 პოზიციას იკავებდა.

## სიმღერების სია 
ანოტაციები აღებულია ალბომის ბუკლეტიდან.

### შენიშვნები
*„420 (Blaze Up)“-ში დამატებითი ვოკალი - შონ ლოუონი
*„Let Us Begin“-ში დამატებითი ვოკალი - ჯენის ფრიმენი
*„Mount Kushmore“-ში დამატებითი ვოკალი - სტივენ ჯ. კოლინზი, ტოკ-ბოქსით
*„Vapors (DJ Battlecat Remix)“-ში დამატებითი ვოკალი - FatBoy SSE
*„Still Here“-ში დამატებითი ვოკალი - კენდრიკ ლამარი
;სემპლები
*„Neva Left“ - „As Long As I Have You“, The Charmels
*„Bacc In Da Dayz“ - „Check the Rhime“, A Tribe Called Quest
*„Let Us Begin“ - „My Philosophy“, ლოურენს პარკერი
*„Vapors (DJ Battlecat Remix)“ - „Vapors“, ბიზ მარკი
*„Still Here“ -  „I'm Still Here“, The Notations
*„Love Around the World“ - „When I'm With You“, ბრენდა ლი იგერი

## ჩარტები
## სქოლიო 
კატეგორია:სნუპ დოგის ალბომები
კატეგორია:2017 წლის ალბომები
კატეგორია:Doggystyle Records-ის ალბომები
თავზეხელაღებული (მრავალმნიშვნელოვანი)

**თავზეხელაღებული** შეიძლება აღნიშნავდეს:

## კომიქსები და მათი განშტოებები
* თავზეხელაღებული (კომიქსი), მარველის კომიქსების სუპერგმირი და კომიქსების სერია
** „თავზეხელაღებული“, 2003 წლის ფილმი, მთავარ როლში ბენ აფლეკის მონაწილეობით.
****Daredevil: The Album*, ფილმის საუნდტრეკი
****Daredevil* (ვიდეო თამაში), ფილმის მიხედვით
** *თავზეხელაღებული * (ტელესერიალი), Netflix-ის 2015 წლის ტელესერიალი, მთავარ როლში ჩარლი კოქსის მონაწილეობით.
**თავზეხელაღებულები*, Marvel UK-ს კომიქსი
ალაედინი (შეჰზადე)

**შეჰზადე ალაედინ ალი ჩელები** (; დ. 1425, ედირნე — გ. 1443, ბურსა) — ოსმალეთის იმპერიის სულთან მურად II-ის მეორე ვაჟი.

## ბიოგრაფია
ალაედინი დაიბადა 1425 წელს, ქალაქ ედირნეში. ის იყო მურად II-სა და მისი ცოლის, ჰატიჯე ჰალიმე ხათუნის პირველი ვაჟი. მისი აღმზრდელი (ლალა) იყო რუმელიის ყოფილი ბეილერბეი, იორგუჩ-ფაშა.

1437-1438 წლებს შორის, როცა ის 12-13 წლის იყო, ცოლად შეირთო სელმინ ხათუნი. მათ ამ ქორწინებიდან შეეძინათ ერთი ქალიშვილი სელვი ხათუნი და ორი ვაჟი
1442 წელს, იორგუჩ ფაშა გარდაიცვალა და ახლა მისი პედაგოგი და აღმზრდელი ჰათიფზადე თაჯ-ედ-დინ იბრაჰიმ ეფენდი გახდა.

ალაედინი გარდაიცვალა 1443 წელს, 18 წლის ასაკში.

## სქოლიო
კატეგორია:ოსმანების დინასტია
კატეგორია:შეჰზადეები
კატეგორია:დაბადებული 1425
კატეგორია:გარდაცვლილი 1443
სიდონის ციხესიმაგრე

**სიდონის ციხესიმაგრე** () — ჯვაროსანთა მიერ აგებული ციხესიმაგრე წმინდა მიწაზე. ის არის ერთ-ერთი ყველაზე ცნობილი არქეოლოგიური უბანი ლიბანის საპორტო ქალაქ სიდონში.

## ისტორია 
ქალაქი სიდონი მდებარეობს ხმელთაშუა ზღვის სანაპიროზე, ლიბანში. ეს უძველესი ფინიკიური ქალაქი დიდ რელიგიურ, პოლიტიკურ და კომერციულ ღირებულებას წარმოადგენდა, იქ სამოსახლოები გაჩნდა დაახლ. ძვ. წ. 4000 წელს. მე -13 საუკუნეში ჯვაროსანებმა სიდონის ციხე ააშენეს პატარა კუნძულზე, რომელიც დაკავშირებული იყო ხმელეთთან 80 მეტრის სიგრძის გზით. კუნძულზე მდებარეობდა მელკართის ტაძარი, რომელიც ჰერაკლეს ფინიკიურ ანალოგს წარმოადგენდა. ეს ტაძარი რამდენიმეჯერ დაზიანდა და ხელახლა აშენდა. ციხესიმაგრე ცოტაოდენ დაზიანდა მას შემდეგ, რაც ქალაქი მამლუქებმა დაიპყრეს, მაგრამ იგი მალევე აღდგა — მას დაემატა გრძელი მიწაყრილი. მომდევნო რამდენიმე ასწლეულის განმავლობაში ციხესიმაგრე გამოუყენებელი იყო, მაგრამ XVII საუკუნეში იგი აღადგინა ფახრ ად-დინ II-მ.

არსებობს შესაძლებლობა, რომ კუნძული, რომელზეც ციხე აშენდა, სინამდვილეში ფინიკიის მეფის სასახლისა და რამდენიმე სხვა ფინიკიური მონუმენტის ადგილმდებარეობა იყო, რომელიც დაინგრა ასარხადონის და შემდეგ ბუნებრივი მიწისძვრების მიერ. ეს კუნძული ასევე იყო თავშესაფარი ქალაქზე თავდასხმების დროს. დიდი სიდონი, მცირე სიდონი, საძოვრები, ცისტერნები და ფორტიფიკაციები აღწერილია ასურეთის მეფე სინახერიბის ლაშქრობების დროს.

## აღწერა 
დღეს ციხესიმაგრე შედგება უპირველეს ყოვლისა ორი კოშკისგან, რომლებიც ერთმანეთს უკავშირდება კედლით. გარე კედლებში გამოყენებულია რომაული სვეტები, რომლებიც ჰორიზონტალური გაძლიერების მიზნით გამოიყენებოდა. ისინი ძველი რომაული ძეგლების ან მის მახლობლად მდებარე ნაგებობებში ხშირად ჩანან. მართკუთხა დასავლეთი კოშკი, რომელიც შესასვლელიდან მარცხნივ მდებარეობს უკეთესადაა შემონახული ვიდრე მეორე კოშკი. ციხესიმაგრეში არის დიდი კამაროვანი ოთახი, რომელიც დაინგრა ზარბაზნებისგან. გრაგნილი კიბეები მიემართებიან სახურავზე, სადაც პატარა, გუმბათოვანი ოსმალეთის ეპოქის მეჩეთია. სახურავიდან ჩანს ხედი ძველი ქალაქის და თევზსაჭერისა. აღმოსავლეთის კოშკი არ არის კარგად შემონახული და აშენდა ორ ეტაპად; ქვედა ნაწილი თარიღდება ჯვაროსანთა, ხოლო ზედა მამლუქთა ეპოქით. ციხესიმაგრის გარშემო, ზღვის ქვეშ აღმოჩენილია ძველი ფინიკიური ქალაქის ნაშთები: კედლები, სვეტები, ქვაფენილები, ნაგებობების ნაშთები, ქანდაკებები და ცისტერნები.

## გალერეა 

ფაილი:Sea castle, Sidon.jpg|მისასვლელი ხიდი
ფაილი:Grandjean saida3.jpg|ხედი ნაპირიდან
ფაილი:باب القلعة.JPG|შესასვლელი კარიბჭე
ფაილი:صيد من القلعة.JPG|თაღი
ფაილი:منظر عام للقلعة من الداخل.JPG|შიდა სივრცე

## ლიტერატურა 
* Sidon (Pamphlet), Ministry of Tourism of Lebanon, Arab Printing Press, 2009
* Sea Castle. Lonely Planet Review for sea castle. Lonely Planet
* Sidon.Discover Lebanon. Lebanon Guide.
* Sidon in History. Old engraving of Saida and the Sea-Castle. Al-Mashriq.
* Sidon. Amenagement et urbanisme. Culture and Heritage Report.p 9.2

## რესურსები ინტერნეტში 
* ინფორმაცია სიდონზე
* Fortress, Khan and the Great Mosque - DiscoverLebanon
* lonelyplanet.com
* lebanonguide.com
* ფოტო 
* almashriq.hiof.no
* charbelnahas.org (PDF)

## სქოლიო 
კატეგორია:ლიბანის ციხესიმაგრეები
კატეგორია:ტამპლიერთა ციხესიმაგრეები და ფორტიფიკაციები
ონფრუა III ტორონელი

**ონფრუა III ტორონელი** (; ) — ონფრუა II ტორონელის ვაჟი და ონფრუა IV ტორონელის მამა. 1160 წლის 21 ივლისს მან წმინდა საკრამენტის ტაძარს შესწირა შეწირულობა, რაც აისახა სიგელში. 1163 წელს იქორწინა სტეფანია დე მილზე, რომელიც იყო ტრანსიორდანიის მემკვიდრე. 1168 წლიდან ონფრუა იყო ტრანსიორდანიის ლორდი. მის დროს ტორონში მოიჭრა პირველი მონეტა, რომელსაც დღემდე არ მოუღწევია. 1173 წელს ნურ ად-დინ ზენგიმ ალყა შემოარტყა კერაკის ციხესიმაგრეს, მაგრამ ონფრუამ შეძლო მისი მოგერიება. 1179 წელს მისი შვილი ონფრუა IV გახდა ტორონის ლორდი, რომელმაც ტიტული მისი პაპისგან — ონფრუა II-სგან მიიღო. ამ დროს ონფრუა III უკვე გარდაცვლილი იყო (1173). მისი ქალიშვილი ისაბელა ტორონელი დაქორწინდა კილიკიის ლორდ რუბენ III-ზე.

## ლიტერატურა 
* Hamilton, Bernard (2000). The Leper King and His Heirs: Baldwin IV and the Crusader Kingdom of Jerusalem. Cambridge University Press. ISBN 978-0-521-64187-6.
* Runciman, Steven (1989a). A History of the Crusades, Volume II: The Kingdom of Jerusalem and the Frankish East, 1100-1187. Cambridge University Press. ISBN 0-521-06163-6.

## რესურსები ინტერნეტში 
* Foundation for Medieval Genealogy: თორონის ლორდები

## სქოლიო 
კატეგორია:დაბადებული 1141
კატეგორია:გარდაცვლილი 1173
კატეგორია:ტრანსიორდანიის ლორდები
ბობ მორლი

**რობერტ ალფრედ „ბობ“ მორლი** ( დ. 20 დეკემბერი 1984) — ავსტრალიელი მსახიობი და ტელერეჟისორი.

ბობ მორლის დედა ფილიპინელია, ხოლო მამა ნახევრად ავსტრალიელი და ირლანდიელი იყო. მორლის ჰყავს ორი და და ერთი ძმა. იგი ოჯახში ყველაზე უმცროსია. ბობი გაიზარდა ფერმაში, ვიქტორიაში მდებარე ერთ-ერთ პატარა ქალაქში. 2007 წელს გამოჩნდა შოუში „It Takes Two“. 2008 წელს მონაწილეობდა ტელესერიალ „ზოლში“. 2011 წელს მონაწილეობა მიიღო აიდან ფოსტერის როლში, სერიალში „მეზობლები“, ხოლო 2013 წელს — „თვალისმომჭრელში“. 2014 წლიდან ასრულებს ბელამი ბლეიკის როლს ტელესერიალში „100“.

## ფილმოგრაფია
## რესურსები ინტერნეტში
*
*

## სქოლიო
კატეგორია:დაბადებული 1984
კატეგორია:დაბადებული 20 დეკემბერი
კატეგორია:XXI საუკუნის ავსტრალიელი მამაკაცი მსახიობები
კატეგორია:ავსტრალიელი მამაკაცი კინომსახიობები
კატეგორია:ავსტრალიელი მამაკაცი კინომსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
შერიფ მარდინი

**შერიფ მარდინი** (; დ. 1927, სტამბოლი, თურქეთი — გ. 6 სექტემბერი, 2017) —   თურქი სოციოლოგი, პოლიტოლოგი, აკადემიკოსი და მოაზროვნე. 2008 წლის გამოცემაში მას „თურქულ სოციოლოგიაში უხუცესად“ უწოდებდნენ.

## ადრეული ცხოვრება და განათლება 
მარდინი დაიბადა 1927 წელს სტამბოლში. მამამისი, შემსეტინ მარდინი თურქი დიპლომატი იყო. შემსეტინ მარდინი ისტორიულად ჩამოყალიბებული ოჯახის წარმომადგენელი და არიფ მარდინისა და ბეთულ მარდინის ბიძა იყო. შერიფ მარდინის დედა რეია მარდინი, აჰმეთ ჯევდეთის ქალიშვილი იყო, რომელიც ოსმალური გაზეთ *İkdam*-ის დამფუძნებელი იყო.

მარდინიმ, 1944 წელს აშშ-ში საშუალო განათლება დაასრულა. 1948 წელს სტენფორდის უნივერსიტეტში პოლიტიკურ მეცნიერებათა ბაკალავრის ხარისხი მიიღო. შემდეგ, 1950 წელს, ჯონს ჰოპკინზის უნივერსიტეტში საერთაშორისო ურთიერთობების მაგისტრის ხარისხი მიიღო. 1958 წელს, სტენფორდის უნივერსიტეტში პოლიტიკური მეცნიერებების ასპირანტურა დაამთავრა. მისი სადოქტორო დისერტაცია 1962 წელს პრინსტონის უნივერსიტეტის გამოცემაში გამოქვეყნდა, ნამუშევრის სახელი იყო „ახალგაზრდა ოსმალების აზროვნების გენეზისი“ .

## აკადემიური კარიერა 
მარდინის აკადემიური კარიერა 1954 წელს, ანკარის უნივერსიტეტის პოლიტიკურ მეცნიერებათა ფაკულტეტზე დაიწყო, სადაც 1956 წლამდე დარჩა.
**ახალგაზრდა ოსმალელთა აზროვნების გენეზისი: თურქეთის პოლიტიკური იდეების მოდერნიზაციის შესწავლა*, სირაკუზი, ნიუ-იორკი: სირაკუზის უნივერსიტეტის გამომცემლობა, ივლისი 2000
**ლაიციზმი თურქეთში*, სტამბოლი: კონრად ადენაუერის ფონდის გამომცემლობა, მარტი 2003
**ცენტრი და პერიფერია ოსმალეთის იმპერიაში*, ნიუ-იორკი: სირაკუზის უნივერსიტეტის გამომცემლობა 2005
**ერის ბუნება გვიანდელ ოსმალეთის იმპერიაში*, ლეიდენი: ISIM 2005
**რელიგია, საზოგადოება და თანამედროვეობა თურქეთში*, სირაკუზი, ნიუ-იორკი: სირაკუზის უნივერსიტეტის გამომცემლობა, ივლისი 2006

## სქოლიო
კატეგორია:თურქი სოციოლოგები
კატეგორია:თურქი პოლიტოლოგები
კატეგორია:თურქი აკადემიკოსები
კატეგორია:სტამბოლში დაბადებულები
უილიამ ბასინსკი

**უილიამ ჯეიმზ ბასინსკი** (, დ. 1958) — ავანგარდული კომპოზიტორი ნიუ-იორკიდან. აგრეთვე არის კლარნეტისტი, საქსოფონისტი, საუნდ და ვიდეო არტისტი. განსაკუთრებით ცნობილია მისი *The Disintegration Loops*, ალბომი, რომელიც შედგენილია ადრეული ნამუშევრები მონაკვეთებისგან.

## დისკოგრაფია
;სტუდიური ალბომები
* *Shortwavemusic* (1998, Raster-Noton)
* *Watermusic* (2000, 2062 Records)
* *The Disintegration Loops* (2002, 2062 Records)
* *The River* (2002, Raster-Noton)
* *The Disintegration Loops II* (2003, 2062 Records)
* *Watermusic II*  (2003, 2062 Records)
* *Melancholia* (2003, 2062 Records)
* *The Disintegration Loops III* (2003, 2062 Records)
* *A Red Score in Tile* (2003, Three Poplars)
* *The Disintegration Loops IV* (2003, 2062 Records)
* *Variations: A Movement in Chrome Primitive* (2004, Durtro/Die Stadt)
* *Untitled* (2004, Spekk), რიჩარდ ჩარტირთან
* *Silent Night * (2004, 2062 Records)
* *The Garden of Brokenness* (2006, 2062 Records)
* *Variations for Piano and Tape* (2006, 2062 Records)
* *El Camino Real* (2007, 2062 Records)
* *92982* (2009, 2062 Records)
* *Vivian & Ondine* (2009, 2062 Records)
* *Aurora Liminalis* (2013, Line), რიჩარდ ჩარტირთან
* *Nocturnes* (2013, 2062 Records)
* *Cascade* (2015, 2062 Records)
* *The Deluge* (2015, 2062 Records)
* *A Shadow in Time* (2017, 2062 Records)
* *Selva Oscura* (2018, Temporary Residence Limited)
* *On Time Out of Time* (2019, Temporary Residence Limited)
* *Hymns of Oblivion* (2020, გამოიცა ლეიბლისგან დამოუკიდებლად)
* *Lamentations* (2020, Temporary Residence Limited)
* *" . . . on reflection "* (2022, Temporary Residence Limited) 
;კომპილაციური ალბომები
* *The Disintegration Loops* (2012, Temporary Residence Limited)

## რესურსები ინტერნეტში
* 
* 
* 

## სქოლიო
კატეგორია:დაბადებული 1958
კატეგორია:ემბიენტ მუსიკოსები
კატეგორია:LGBT კომპოზიტორები
კატეგორია:ამერიკელი კომპოზიტორები
კატეგორია:ცოცხალი ადამიანები
აკა

**აკა/აკესი** – კოლხეთის (ეგრისის) ჰიპოთეტური მეფე ძვ. წ. II ს. 90-იან წლებში. წერილობით წყაროებში მასზე არაფერია ნათქვამი. სამაგიეროდ ჩვენამდე მოაღწია მისი სახელით მოჭრილმა ოქროს ორმა სტატერმა, ლისიმაქეს ტიპის სტატერების იმიტაციამ. ეს მონეტები ისტორიული კოლხეთის ტერიტორიაზეა მიკვლეული.

აკას შესახებ ერთი რამ უეჭველია – თუ ფულის ტიპოლოგია ელინურია, ქვეყანაც სწორედ ელინურ სამყაროსთანაა ინტეგრირებული.

## ლიტერატურა 
* ლიტ.: Г. Ф. Дундуа, Нумизматика Античной Грузии, Тб., 1987

## იხილეთ ასევე 
* აკეს სტატერი
* კოლხეთის სამეფო

კატეგორია:კოლხეთი
მონრეალის ციხესიმაგრე

**მონრეალი** — ჯვაროსანთა ციხესიმაგრე არავის აღმოსავლეთ ნაწილში. მდებარეობს კლოვანი და კონუსისებური მთის მწვერვალზე, საიდანაც გადაჰყურებს ხილის ხეებს. დღეს ამ ციხესიმაგრის ნანგრევები, რომელსაც არაბულად უწოდებენ შუბაკს ან შაუბაკს, მდებარეობს ქალაქ შუბაკში.

## ისტორია 
მინი|მარცხნივ|200პქ|მონრეალის ციხესიმაგრის კოშკი
ციხესიმაგრე ააშენა ბალდუინ I-მა 1115 წელს, მისი ექსპედიციის დროს, როდესაც მან აიღო აქაბა (1116) წითელი ზღვის სანაპიროზე. თავდაპირველად იწოდებოდა,როგორც *Krak de Montreal* და/ან *Mons Regalis*, მეფის სასახელოდ, რადგან მან დიდი წვლილი შეიტანა მის აგებაში (*Mount Royal*). ციხესიმაგრე სტრატეგიულად მდებარეობდა გორის წვერზე, ედომის დაბლობზე, სირიიდან და არაბეთიდან მომავალი პილიგრიმთა და ქარავანთა გზებზე. ეს ბალდუინს საშუალებას აძლევდა გაეკონტროლებინა ეს ტერიტორიები, რადგან პილიგრიმებს და ვაჭრებს სჭირდებოდათ ნებართვა მისით სარგებლობისთვის. იგი გარშემორტყმული იყო ნაყოფიერი მიწებით და ორი ცისტერნით, რომლებიც მთაზე იყო ამოჭრილი და წყაროებით ივსებოდა.

მონრეალი იერუსალიმის სამეფო ოჯახის საკუთრებას წარმოადგენდა 1142 წლამდე, ხოლო შემდეგ იგი ტრანსიორდანიის სენიორიის ნაწილი გახდა. ამასთანავე სენიორიის ცენტრი გახდა, ჩრდილოეთით მდებარე,  უფრო ძლიერი ციხესიმაგრე კერაკი. კერაკი მონრეალთან ერთად სამოცი რაინდით ეხმარებოდა იერუსალიმის სამეფოს. მონრეალი ხელში ჩაიგდო ფილიპ დე მილმა, ხოლო სტეფანია დე მილზე ქორწინების შემდეგ რეინალდ დე შატიიონმა. რეინალდი ციხეს მდიდარ ქარავნებზე თავდასხმისთვის იყენებდა, რომლებსაც ადრე თავისუფლად მოძრაობის უფლება ჰქონდათ. რენომ ააშენა გემები და გადაიტანა წითელ ზღვაში, რათა თავს დასხმოდა მექას. ეს ყველაფერი ვერ მოითმინა სალადინმა და 1187 წელს იერუსალიმის სამეფოში შეიჭრა. იერუსალიმის დაპყრობის შემდეგ მან მონრეალსაც შემოარტყა ალყა. კარგი მდებარეობის გამო სალადინმა ვერ შეძლო საალყე მანქანების გამოყენება, მაგრამ ორწლიანი ალყის შემდეგ ციხესიმაგრე დაეცა (1189). მოგვიანებით მონრეალი დაიპყრეს და აღადგინეს მამლუქებმა.

## სტრუქტურა 
მცირე ნაშთებია შემორჩენილი პირველადი ჯვაროსნული ციხესიმაგრისაგან. არქეოლოგიური გათხრები არ ჩატარებულა, მაგრამ ცნობილია, რომ აქ იყო სამი კედლის კომპლექტი, რომლებიც ნაწილობრივ შემორჩა. კოშკები და კედლები გაფორმებულია მე -14 საუკუნის მამლუქთა სარემონტო სამუშაოების დროს მოჩუქურთმებული წარწერებით, მაგრამ შიდა სივრცეები დანგრეულია. საგუშაგო ჯიხურთან ახლოს, 350 საშიში, მოლიპული, სპირალური და კლდოვანი კიბე ჩადის წყაროსაკენ.

ციხე ამჟამად გამოკვლეულია იტალიის არქეოლოგიური გუნდის მიერ ქალაქ ფლორენციის უნივერსიტეტიდან.

## გალერეა 

ფაილი:Montreal Castle Visitor center.jpg|მთლიანი ხედი
ფაილი:Shawbak Castle 1.jpg|მთლიანი ხედი
ფაილი:Montreal Castle 04.jpg|შიდა ნაწილის ნანგრევები
ფაილი:Montréal Castle, Shawbak, 01.JPG|თაღები
ფაილი:Montréal Castle, Shawbak, 02.JPG|შიდა თაღები
ფაილი:Shobak Castle, Jordan, 4.05.2010 - panoramio.jpg|თაღის შემორჩენილი ნანგრევები
ფაილი:Shawbak Castle 3.jpg|ინტერიერი
ფაილი:View from Montreal Castle.jpg|ხედი ციხესიმაგრიდან

## ლიტერატურა 
* «The Crusades» by Hans Mayer
* «The Age of the Crusades: The Near East from the Eleventh Century to 1517» by Peter Holt

## სქოლიო 
კატეგორია:იორდანიის ციხესიმაგრეები
კატეგორია:იერუსალიმის სამეფოს ციხესიმაგრეები და ფორტიფიკაციები
მაქარესი

**მაქარესი** — კოლხეთის სატრაპი ძვ. წ. I საუკუნის 70-იან წლებში. მითრიდატე VI ევპატორის ახლო მეგობარი.

## იხილეთ აგრეთვე 
* მითრიდატე VI ევპატორი
* პონტოს სამეფო
* კოლხეთის სამეფო

კატეგორია:კოლხეთი
აკუსილოხი

**აკუსილოხი** – კოლხეთის ჰიპოთეტური მეფე ძვ. წ. 179 წლისთვის. ბერძენი ისტორიკოსი პოლიბიოსი ჯერ ასახელებს არტაქსიას (არტაშესს), დიდი არმენიის მეფეს, შემდგომ იხსენიებს აკუსილოხს, ბოლოს კი – გატალოსს, დონისპირა სარმატების მეთაურს. ე. ი. აკუსილოხის ქვეყანა თითქოს კოლხეთია.

ძვ. წ. 179 წ. მცირე აზიის ელინისტურ სახელმწიფოებს შორის დაიდო ზავი. უფრო ადრე კი პონტოს მეფე ფარნაკე I თითქმის ყველას ეომებოდა რეგიონში ჰეგემონიისთვის. ზავის გარანტთაგანია აკუსილოხიც. პონტო (სინოპე, ამისო) ხომ კოლხეთის მთავარი სავაჭრო პარტნიორია.

## იხილეთ აგრეთვე 
* კოლხეთის სამეფო
* ფარნაკე I
* პოლიბიოსი

## ლიტერატურა
* *დუნდუა თ.*, კოლხეთი, იბერია და პონტოს სამეფო ნუმიზმატიკური მასალების მიხედვით, თბ., 1993.
* 

კატეგორია:კოლხეთის მეფეები
Pink Floyd: Their Mortal Remains

***Pink Floyd: Their Mortal Remains*** — ბრიტანული პროგრესული როკ-ჯგუფ პინკ ფლოიდისადმი მიძღვნილი გამოფენა, რომელიც გაიხსნა 2017 წლის 13 მაისს, ვიქტორიას და ალბერტის მუზეუმში (ლონდონი, ინგლისი) და გაგრძელდება 1 ოქტომბრამდე. გამოფენა მოეწყო იგივე მუზეუმიზ მიერ დეივიდ ბოუისადმი მიძღვნილი „David Bowie Is“-ის შემდეგ.
.

ჯგუფის ისტორიის ქრონოლოგიურად მიმოხილვით, გამოფენა მთავრდება ჯგუფის Live 8-ზე 2005 წელს გამოჩენით გამოტანილია სიდ ბარეტის ხელნაწერი წერილი ჯენი სპაირზთან (მის მეგობარ გოგონასთან) და ბარეტის კუთვნილი ველოსიპედიც. გამოფენისთვის მოიძიეს როჯერის ბავშვობის სკოლის მასწავლებლის ჯოხი, რომელსაც იგი მოსწავლეებს ურტყამდა და სადამსჯელო წიგნაკი, ანოტაციებისთვის.

ორგანიზატორებს დაგეგმილი აქვთ გამოფენის ათი წლის განმავლობაში სხვა ქვეყნებშიც წარდგენა.

## რესურსები ინტერნეტში
* 

## სქოლიო
კატეგორია:პინკ ფლოიდი
კატეგორია:სამუზეუმო ღონისძიებები
კოლხური ძელური

ალტ=კოლხური ძელური. სამხედრო და სასაწყობე დანიშნულების საკარმიდამო კოშკი. გამომწვარი აგურის საძირკველითმ ხის მორების წყობით და თივის სახურავით.|მინი|250x250პქ
**კოლხური ძელური** — საცხოვრებელი სახლის ტიპი, რომელიც გავრცელებული იყო ანტიკურ კოლხეთში.

ვიტრუვიუსი, ცნობილი რომაელი არქიტექტორი თავის წიგნში "10 წიგნი არქიტექტურის შესახებ" კარგად აღწერს კოლხური ძელური ნაგებობის სქემას: "კოლხეთში ხე-ტყის სიუხვის გამო ხის ძელებს მიწაზე აწყობენ, შემდეგ გარდიგარდმო სხვა ძელებს ადებენ. ამრიგად იზღუდება ნაგებობის სივრცე. ოთხივე მხრივ შეკრული ძელების წყობით თანდათან ამოჰყავთ ძელების კედლები, აგებენ კოშკებს, ძელებს შორის ადგილებს კი, რომლებიც ძელის სიმრუდის გამო რჩება, ავსებენ თიხით. ამგვარადვე ამოჰყავთ პირამიდული გადახურვა, რომლის ძელებიც თანდათანობით მოკლდება. ასეთი გადახურვა აქ დამახასიათებელია" ( II, I, 4, 50).

ასეთი სახლების აგება იაფიც ჯდებოდა და კოლხეთი ხის ჯიშების სიუხვითაც გამოირჩეოდა და სიმრავლითაც. ძირითადად დაბალი სოციალური ფენის მიერ გამოიყენებოდა საცხოვრებლად. მას თავდაცვითი სიმაგრეც გააჩნდა მტრის უეცარი შემოსევებისაგან თავდასაცავად.

## ლიტერატურა 
* გ. გამყრელიძის "ომი და შეიარაღება იბერია კოლხეთში" (ბაკურ სულაკაურის გამომცემლობა, 2010 წ.)

კატეგორია:კოლხეთი
Barn Jams

***Barn Jams*** — ინსტრუმენტული კომპოზიციების სერია, რომელიც შესრულდა დეივიდ გილმორის და მისი 2006 წლის ტურნეს On an Island შემადგენლობის ნაწილის მიერ. დეივიდის გარდა, ასეთები იყვნენ: გაი პრეტი (ბასი), რიჩარდ რაიტი (კლავიშებიანები) და სტივ დისტანისლაო (დასარტყმელი საკრავები). სესიები, რომლებიც გაიმართა დეივიდის სასექსში მდებარე სახლის ბეღელში, ჩაიწერეს და გადაიღეს. უცნობია, თუ რამდენი იმპროვიზაციული მონაკვეთი არსებობს, თუმცა, *Live in Gdańsk*-ის მეორე DVD-ზე, ერთ-ერთ ინტერვიუში გილმორი აღნიშნავს, რომ ჩაიწერა დაახლოებით „200 ჯემი“. სამი კომპოზიცია გამოვიდა *Live in Gdańsk*-ის 4 დისკიან ვერსიაში, ერთი — *Remember That Night*-ზე (2007), ხოლო კიდევ ოთხი ორიგინალური — 2015 წლის ალბომის *Rattle That Lock* დელუქს გამოცემაში. ითვლება, რომ *Barn Jams*-ში წარმოდგენილია რიჩარდ რაიტის უკანასკნელი ცნობილი ჩანაწერები.

## ცნობილი მასალა
### *Remember That Night*
#Island Jam 2007 (გილმორი)

აგრეთვე ცნობილია „Island Jam“, რომელიც არის სინგლის „Smile“ b-მხარე. ეს ვერსია ჩაიწერა *Barn Jams*-ის პერიოდში, 2007 წლის იანვარში.

### *Live in Gdańsk*
ვიდეოს სახით 4 დისკიან გამოცემაში, აგრეთვე აუდიოს სახით *Live in Gdańsk*-ის 5 გრამფირფიტიან ვერსიაში შეტანილია შემდეგი კომპოზიციები:

#Barn Jam 166 (4:49) (გილმორი)
#Barn Jam 192 (2:49) (გილმორი) (არ არის შეტანილი გრამფირფიტაში)
#Barn Jam 121 (7:32) (გილმორი)

### *Rattle That Lock*
დეივიდის მეოთხე სოლო ალბომის *Rattle That Lock* CD/Blu-ray ან CD/DVD დელუქს გამოცემებში შეტანილია:

#Barn Jam 1 (გილმორი)
#Barn Jam 2 (გილმორი)
#Barn Jam 3 (გილმორი)
#Barn Jam 4 (გილმორი)

## პერსონალი
*დეივიდ გილმორი - გიტარები, სტილ გიტარა, დასარტყმელი საკრავები „Barn Jam 192“-ში
*რიჩარდ რაიტი - კლავიშებიანები
*გაი პრეტი - ბას-გიტარა, გიტარა „Barn Jam 192“-ში
*სტივ დისტანისლაო - დასარტყმელი საკრავები, კონტრაბასი „Barn Jam 192“-ში

## სქოლიო
კატეგორია:დეივიდ გილმორის სიმღერები
კატეგორია:რიჩარდ რაიტის სიმღერები
თურქეთის საკონსტიტუციო ისტორია

**თურქეთის საკონსტიტუციო ისტორია** დასაბამს იღებს „Sened-i İttifak“-ით, რომელიც 1808 წელს დაიწყო და დღემდე გრძელდება. მაჰმუდ II-ის პერიოდში, მუსტაფა-ფაშა ბაირაქთარი მიერ მომზადებული დოკუმენტი 1808 წლის 29 სექტემბერს ხელი მოეწერა რუმელელი და ანატოლიელი მთავარ კაცებსა და ოსმალეთის სახელმწიფოს შორის, რომ ცენტრალური ხელისუფლება დომინირებდეს ამ პროვინციებში. ეს დოკუმენტი თურქეთის ისტორიაში პირველ „კონსტიტუციურ დოკუმენტად“ ითვლება, რადგან თურქეთის ისტორიაში პირველად ოსმალეთის იმპერიის სახელმწიფო ძალაუფლება შეიზღუდა. 1839 წლის 3 ნოემბერს გამოცხადდა მუსტაფა რეშიდ-ფაშას მიერ მომზადებული „რეორგანიზაციის საიმპერატორო ედიქტი“, აბდულმეჯიდ I-ის პერიოდში. იმპერატორი ამ იმპერიული ბრძანებით დაიფიცა, რომ ის ამის შემდეგ პოლიტიკაში მარტო ბრძანებით და კანონებით იხელმძღვანელებს. „Hatt-ı Hümayun“, რომელიც შეავსო და გააძლიერა იმპერიული ბრძანება , 1856 წელს აბდულმეჯიდის მიერ გამოცხადდა. 

საუკუნეების მანძილზე თურქეთს ჰქონდა ბევრი კონსტიტუცია და შეიძლება ხასიათდებოდეს სახელმწიფო ერის, დემოკრატიზაციისა და საერთაშორისო სამართლის აღიარების მყარი ნიშნებით. თანამედროვე კონსტიტუციური ერა იწყება რესპუბლიკის დაარსებიდან. თურქეთის პირველი კონსტიტუცია 1921 წელს მიიღეს, შემდეგ 1924, 1961, 1982 წელს ახალი კონსტიტუცია მიიღეს, რომელიც 2010 და 2017 წელს შესწორება შევიდა. ბოლო საკონსტიტუციო რეფერენდუმით, თურქეთის რესპუბლიკის დაარსებიდან პირველად, ქვეყანა საპარლამენტო სისტემიდან საპრეზიდენტოზე გადავიდა.

## ეტაპები 
* 1876: 1876 წლის ოსმალეთის კონსტიტუცია, ოსმალეთის იმპერიის პირველი საკონსტიტუციო ეპოქა (1876-78)
* 1909: 1876 წლის კონსტიტუციის ცვლილება და ოსმალეთის იმპერიის მეორე საკონსტიტუციო ერა (1908-20)
* 1921: 1921 კონსტიტუცია; თურქეთის რესპუბლიკის პირველი კონსტიტუცია; ჩამოყალიბდა ერთპალატიანი საკანონმდებლო ორგანო — დიდი ეროვნული ასამბლეა
* 1924: 1924 წლის შესწორებული კონსტიტუცია
* 1961: 1961 კონსტიტუცია; ჩამოყალიბდა პარლამენტის ზედა პალატა — სენატი, შეიქმნა ორპალატიანი სისტემა
* 1982: 1982 კონსტიტუცია; გაუქმდა სენატი, პარლამენტი გადაიქცა ერთპალატიან ორგანოდ
* 2010: შევიდა ცვლილებები 1982 წლის კონსტიტუციაში
* 2017: რეფერენდუმის შედეგად, 1982 წლის კონსტიტუციაში შევიდა მორიგი ცვლილებები, რომლის მიხედვით, თურქეთი საპარლამენტოდან საპრეზიდენტო მმართველობის სისტემაზე გადავიდა

## იხილეთ აგრეთვე
*1961 წლის საკონსტიტუციო რეფერენდუმი
*1982 წლის საკონსტიტუციო რეფერენდუმი
*2007 წლის საკონსტიტუციო რეფერენდუმი
*2010 წლის საკონსტიტუციო რეფერენდუმი
*2017 წლის საკონსტიტუციო რეფერენდუმი

## სქოლიო
კატეგორია:თურქეთის კონსტიტუციები
კატეგორია:თურქეთის ისტორია
კოლხური სიმაგრე

მინი|300x300პქ|კოლხური ძელურის კოშკი. დამახასიათებელი სტრუქტურა. შიდა მხარე.
**კოლხური სიმაგრე** — ანტიკური პერიოდის კოლხეთის სამეფოში ფართოდ გავრცელებული ხის სიმაგრის ტიპი.

მსგავსი სპეციფიკის სიმაგრეების არსებობას კოლხეთის ტერიტორიაზე  დაწვრილებით აღწერს ბერძენი ისტორიკოსი ქსენოფონტი, რომელმაც ისინი სამხრეთ კოლხეთში გავლისას იხილა. „ანაბასის“ მიხედვით, კოლხური სიმაგრე შემდეგნაირად გამოიყურებოდა: მთელს პერიმეტრზე წყლით სავსე ფართე მიწათხრილი ჰქონდა შემოვლებული. მიწათხრილის შემდეგ მაღალი მიწაყრილი, რომელზედაც ხის ძელებისაგან შეკრული გალავანი იყო აგებული და თან გალავანშივე ხის კოშკები ჰქონდა დატანებული. ერთ-ერთი ასეთი სიმაგრე იმდენად კარგად დაიცვეს კოლხებმა, რომ ბერძნებმა არცთუ მისი აღება ვერ შესძლეს, არამედ ბევრი დახოცილი და დაჭრილი დატოვეს ბრძოლის ველზე. ხოლო ზოგიერთებს ადვილად იღებდნენ ხოლმე.

როგორც წესი, ასეთ სიმაგრეებში მოსახლეობაც ცხოვრობდა, მაგრამ არა მრავალრიცხოვანი. მასალად ხის გამოყენება არ უნდა იყოს გასაკვირი, იმ ფაქტიდან გამომდინარე, რომ კოლხეთი ხე-ტყის რესურსებით იყო მდიდარი.

ასეთი სიმაგრის აღება საკმაოდ ძნელი ასაღები უნდა ყოფილიყო ნებისმიერი მტრისთვის. მას ბევრი დაბრკოლების გადალახვა უწევდა მტრის ისრების გარემოცვაში. თანაც ქსენოფონტი აღნიშნავს, რომ როდესაც ერთ ერთი სიმაგრის აღება სცადეს ბერძნებმა, „არც უკან დახევა იყო ადვილი, რადგან ქალაქის დამცველები სიმაგრეებიდან უცებ გამოიჭრებოდნენ ხოლმე და ხელჩართულ ბრძოლებს გვიმართავდნენ“. ასეთი სიმაგრეები მთელს სამხრეთ კოლხეთში საზღვრისპირას იყო განლაგებული და ერთგვარ საფორტიფიკაციო სისტემას ქმნიდა, რომელიც კოლხეთის სამეფოს საზღვრების დაცვას ემსახურებოდა. თანაც აქ მდგარი გარნიზონებიც მუდმივ საბრძოლო მზადყოფნაში იმყოფებოდნენ. მათი რაოდენობა არ უნდა ყოფილიყო მრავალრიცხოვანი (სულ რამდენიმე ასეული პროფესიონალი მებრძოლი თუ იქნებოდა), მაგრამ საკმაოდ ანგარიშგასაწევ ძალას წარმოადგენდნენ.

ყველა კოხური სამოსახლო, მათ შორის, საკუთრივ ცენტრალურ კოლხეთშიც კი, წარმოადგენდა გამაგრებულ ადგილს ხის გალანითა და კოშკებით. მაგრამ ცალკეული ციხეები, რომლებშიც მოსახლეობა არც ცხოვრობდა, უფრო დახვეწილი იყო. კედლის ნახევარი ძირიდან ქვით იყო ნაგები, ხოლო შემდეგ ხის მოკლე ძელები ჰქონდა ჩატანებული. კოშკები კი მთლიანად ხით იყო ნაგები და გადახურვა ჰქონდა ან სელის ან თივის (მაგ. საქორქიოს სიმაგრე).

ზოგიერთი სიმაგრე უფრო გაშლილ და დიდ გამაგრებულ დასახლებას წარმოადგენდა. არქეოლოგიური აღმოჩენებით დასტურდება გამაგრებული სამოსახლოები, რომლებიც საკმაოდ მასიურ დასახლებას წარმოადგენდნენ (ხანძრის გავრცელების მიხედვით).

## ლიტერატურა 
* გ. გამყრელიძე, „ომი და შეიარაღება იბერია კოლხეთში“, ბაკურ სულაკაურის გამომცემლობა, 2010 წ.

კატეგორია:კოლხეთი
ნოსობი

**ნოსობი** — მდინარის მშრალი კალაპოტი სამხრეთ ნამიბიაში, ბოტსვანისა და სამხრეთ აფრიკის რესპუბლიკის კალაჰარის რეგიონში. სიგრძე 740 კილომეტრია. წყალი ბოლოს 1989 წელს ჩადგა. 

## დინება
სათავეს იღებს ორი მდინარის — სვარტ-ნოსობისა და ვიტ-ნოსობის შეერთების შედეგად (თეთრი და შავი ნოსობი). თავის მხრივ, ეს ორი მდინარე სათავეს ოტჯიჰავერის ქედის აღმოსავლეთ კალთებზე იღებს, ვინდჰუკის აღმოსავლეთით. ერთმანეთს ერწყმიან ქალაქ გობადისიდან 80 კმ-ით სამხრეთით.

ერთმანეთთან შეერთების შემდეგ, მდინარე გაივლის ლეონარდვილისა და არანაოსის დასახლებებს, შემდეგ კი სამხრეთ აფრიკაში, უნიონს-ენდში შედის. ამის შემდეგ, მდინარის კალაპოტზე გაივლის ბოტსვანის საზღვარი და დაახლოებით 200 კმ მანძილზე მიიკლაკნება კგალაგადის ტრანსსასაზღვრო პარკში. 

მიჩნეულია, რომ კალაჰარის რეგიონში, ნოსობში წყალი საუკუნეში ერთხელ დგება. სამაგიეროდ, წყალი მიედინება მიწისქვეშ, რაც ბალახისა და აკაციის ერთ-ერთი სახეობის ზრდას განაპირობებს. ხანდახან, დიდი ავდრის შემდეგ, ნოსობში მცირე ხნით დგება წყალი, რა დროსაც მის ნაპირებზე გარეულ ცხოველთა ჯოგები იყრის თავს. 

ზღვის დონიდან 890 მ სიმაღლეზე, ნოსობი მდინარე მოლოპოს უერთდება, რომელიც თავის მხრივ, ორანჟის შენაკადია.

## იხილეთ აგრეთვე
*ნამიბიის მდინარეების სია

## რესურსები ინტერნეტში
*The Northern Ephemeral Rivers of the Orange-Senqu River Basin 

## სქოლიო
კატეგორია:ნამიბიის მდინარეები
კატეგორია:ბოტსვანის მდინარეები
კატეგორია:სამხრეთ აფრიკის რესპუბლიკის მდინარეები
კატეგორია:კალაჰარი
ივანა ბაკერო

**ივანა ბაკერო** (დ. 11 ივნისი, 1994) — ესპანელი მსახიობი.

## ადრეული ცხოვრება 
ივანა დაიბადა ბარსელონაში, ივან ბაკეროსა და ჯულია მასიასის ოჯახში. ის სწავლობდა ბარსელონას ამერიკულ სკოლაში, სადაც დაეუფლა ინგლისურ, ესპანურ და კატალანურ ენებზე საუბარს. 

## კარიერა 
ივანამ მსახიობობა რვა წლის ასაკში დაიწყო. იგი პატარა როლებს ასრულებდა სხვადასხვა ფილმებში. მათ შორის ყველაზე მნიშვნელოვანია „მტვრევადი“, რომელშიც თამაშობდა მცირე როლს, მსახიობებთან, კალისტა ფლოქჰარტთან და რიჩარდ როქსბურგთან ერთად. ივანა აგრეთვე მონაწილეობს ფილმებში „ნადირობა მაქციაზე“ და „როტვეილერი“. იგი აგრეთვე რამდენიმეჯერ გამოჩნდა ესპანურ ტელევიზიაში.

1000 მსახიობს შორის, ბაკერომ შეძლო მიეღო ოფელიას როლი ფილმში „ფავნის ლაბირინთი“. თავდაპირველად ეს როლი განკუთვნილი იყო 8 წლის გოგონასთვის, თუმცა მოგვიანებით სცენარი შეცვალეს და მთავარ როლზე 11 წლის ბაკერო აირჩიეს. ამ როლისთვის მან მიიღო გოიას ჯილდო საუკეთესო ახალი მსახიობისთვის.

2009 წელს მან ითამაშა მთავარი როლი ჯონ კონოლის საშინელებათა ფილმში „ახალი ქალიშვილი“, კევინ კოსტნერთან ერთად.

2015 წელს მონაწილეობა მიიღო MTV-ს ტელესერიალში „შანარას ქრონიკები“, რომელშიც ერეტრიას როლს თამაშობდა. სერიალის პრემიერა გაიმართა 2016 წლის იანვარში.

## რესურსები ინტერნეტში
* 
* 

## სქოლიო
კატეგორია:ესპანელი მსახიობები
კატეგორია:დაბადებული   11 ივნისი
კატეგორია:დაბადებული 1994
კატეგორია:XXI საუკუნის ესპანელი ქალი მსახიობები
კატეგორია:ცოცხალი ადამიანები